**ZUUNJOH** ZAJEDNICA UDRUGA UZGAJAČA NJEMAČKIH OVČARA HRVATSKE

**** HRVATSKA, 10000 ZAGREB , ILICA 61

 OIB 66349707887 / IBAN HR8423600001101631447

 WWW.ZUUNJOH.HR

 ČLANICA HKS , F.C.I. , WUSV

 datum : 26.10.2021.

**Predmet:**

Zapisnik sa sjednice IO zajednice dana 26.10.2021. održanog u Restoran Marija - Vrbovec

**Odazvani sjednici :**

Mario Milić , Zvonimir Šopar, Niko Ćurak, Robert Korotaj, Goran Gole , Miroslav Kuzmić

**Ispričan :**

Damir Jovanović

**1. Ispravak Pravilnika o izlaganju na izložbama**

Zaključak :

Stavka 4 – Natjecateljski razredi

Dodaje se rečenica :

Psi koji imaju položen radni ispit nije moguće izlagati u razredu Otvorenih

Stavka 7 – Žalbe

Mijenja se i glasi :

Žalba je moguća na negativnu ocjenu , formalnu grešku suca , formalnu grešku organizatora ili nepoštivanja pravilnika o izlaganju.

Žalba se podnosi pismeno na dan manifestacije u kancelariji izložbe uz kauciju od 500,00 kn ( 70 eur ) .

Komisija za žalbe je odmah rješava . U slučaju odbijanja žalbe kaucija se uplaćuje u korist ZUUNJOH-a.

Podnositelj žalbe ima pravo žaliti se na odluku komisije i to u roku od tri dana Izvršnom odboru ZUUNJOH-a

Odluka Izvršnog odbora je konačna .

Anonimne prijave i žalbe zaprimljene nakon datuma održavanja manifestacije neće se uzimati u obzir.

**2. Donošenje pravilnika o održavanju testa naravi ( wesen test )**

Zaključak :

Donosi se pravilnik o testu naravi ( wesen testu ) koji je identičan u matičnoj zemlji , preveden te prilagođen našem govornom jeziku .

Pravilnik kao takav biti će proslijeđen udrugama te objavljen na web stranici zajednice .

Prijava testa naravi vrši se na za to predviđenoj prijavnici koje će izraditi ZUUNJOH .

Svi podaci na prijavnici moraju biti ispunjeni radi lakše obrade podataka .

**3. Cjenik usluga ZUUNJOH-a**

Zaključak :

Stavka 15. mijenja se i glasi :

Cijena koerunga za strane vlasnike 150 EUR

(100 EUR uplaćuje udruga organizator u korist ZUUNJOH-a )

Dodaje se stavka 16 . koja glasi :

Cijena testa naravi ( wesen test ) uvećan za 10 %

Obrazloženje :

Udruge organizatori testa naravi dobit će uputstva o načinu organizacije testa naravi . Zajednica podnosi prijave SV te nakon dobivanja računa troškova prijava i podmirenja istog ispostavlja udruzi organizatoru fakturu uvećanu za 10 % od podmirenog iznosa.

Na udrugama organizatorima je da samostalno odrede visinu participacije sudionika testa naravi .

**4. Organizacija i provođenje Njemačke uzgojne dozvole ( koerunga )**

Zaključak :

1. Ograničava se maksimalni broj prijavljenih pasa na 25 po manifestaciji.

 Prednost kod prijave i učestvovanje na koerungu imaju članovi ZUUNJOH-a –

 Udruga organizator samostalno određuje tko može pristupiti koerungu od stranih vlasnika .

b. Prijava psa na koerung obvezuje vlasnika psa na plaćanje pristojbe bez obzira da li je pas izveden ili ne.

Nepodmirenje troškova upisnine podliježe disciplinskoj odgovornosti vlasnika i mjeri zabrane sudjelovanja na priredbama u organizaciji udruga zajednice .

1. Svi psi koji pristupaju koerungu sa unesenim HR brojem u rodovnici , bez obzira na trenutno vlasništvo plaćaju umanjenu upisninu za pristupanje koerungu ( 50 EUR )
2. Svi članovi ZUUNJOH-a ukoliko se odluče pristupanju sa svojim psima koerungu u drugim državama dužni su o tome obavijestiti ZUUNJOH prije pristupanja koerungu ili najviše deset dana nakon položenog koerunga . Vlasnik psa obavještava ZUUNJOH na službeni e-mail zajednice , a koji glasi zuunjoh@gmail.com

Oglušavanje na ovu odluku podliježe disciplinskoj odgovornosti .

1. Organizator koerunga dužan je dostaviti popis prijavljenih pasa najkasnije dvanaest ( 12 ) dana prije održavanja manifestacije na službeni email zajednice ( zuunjoh@gmail.com ) ispisan u formularu. Izvršni odbor zajednice odlučuje o mogućoj kontroli koerunga od strane kontrolora zajednice . Organizator će biti pravovremeno obaviješten o dolasku kontrolora najkasnije dva dana prije održavanja manifestacije, Organizator je dužan omogućiti kontroloru pristup manifestaciji , uvid u katalog te očitanje čipova i pregled dokumenata pasa . Ukoliko organizator ne primi obavijest o dolasku kontrolora sa službenog emaila zajednice smatra se da kontrolor nije potreban . Kontrolori ispred zajednice su članovi Izvršnog odbora zajednice .

Trošak kontrolora snosi ZUUNJOH .

1. Udrugama u sastavu zajednice poslati uputstva o organizaciji koerunga .

**5. Prijava legala - Glavni voditelj uzgoja**

Zaključak :

1. Ukida se ONLINE prijava legala od dana 01.12.2021.

Prijave legala mogu se jedino ispuniti na za to predviđenom obrascu i poslati u HKS na obradu.

Uz potpisanu od strane vlasnika i ovjerenu od strane voditelja uzgoja udruge uz prijavu legla potrebno je dostaviti sljedeće :

Čitko vidljive obostrane preslike rodovnica obiju roditelja ,

Potpisanu original potvrdu o parenju od strane vlasnika mužjaka i ženke ,

Čitko vidljive preslike radnih ispita i uzgojnih dozvola obiju roditelja .

Nepravilno ispunjene prijave legala kao i nedostatak dokumentacije vratit će se voditeljima uzgoja na doradu .

1. SV-dox služi kod prijave legala samo za provjeru valjanosti navedenih podataka u prijavi legala .
2. Odobrava se Glavnom voditelju uzgoja podmirenje realnih troškova ( parking , gorivo ) odlaska sa privatnim vozilom u HKS ,a u svrhu pregleda prijava pristiglih legala .

**6. Plan manifestacija 2022**

Zaključak :

1. Glavna uzgojna izložba održat će se 28/29.05.2022 .
2. Obavijestiti udrugu Karlovac o neprihvaćanju datuma manifestacije ( izložbe ) koju su priložili jer se ista podudara sa Glavnom uzgojnom izložbom .
3. Prihvaća se plan manifestacija ( izložbi ) za datume predložene od udruga Rijeka i Arminius Koprivnica .
4. Uputiti ponovno dopis udrugama da podnesu svoj plan manifestacija do 01.11.2021.

Sjednica Izvršnog odbora završila je u 22:00

 Predsjednik ZUUNJOH-a

 Miroslav Kuzmić

-dostaviti na znanje :

Udrugama u sastavu ZUUNJOH-a

Glavni voditelj uzgoja Mario Milić

HKS

-objaviti javno na web stranici ZUUNJOH-a

**E-pošta:** **zuunjoh@gmail.com** **Web : www.zuunjoh.hr**